Promises! Promises!
<s>Promises!</s><s>Promises! () je američka filmska komedija snimljena 1963. godine u režiji Kinga Donovana, poznat kao prvi moderni hollywoodski mainstream film u kome se glavna zvijezda pojavila gola.</s>

<s>Protagonistica, koju tumači Jayne Mansfield, je žena koja želi dobiti dijete, ali joj to njen poslom preozaokupljen muž (koga tumači producent filma Tommy Noonan) nema vremena pružiti.</s><s>Radnja prikazuje kako ga na kraju nagovori da odu na krstarenje gdje upoznaju drugi bračni par (koga tumači Marie McDonald i Mansfieldin tadašnji suprug Mickey Hargitay) te nakon konzumnacije velikih količina  obje žene završe trudne ne znajući tko su pravi očevi.</s>

<s>Film je snimljen u vrijeme kada je karijera Jayne Mansfield, usprkos toga što se još uvijek smatrala jednim od seks simbola tadašnjeg Hollywooda, bila u krizi, odnosno kada ju je matični studio 20th Century Fox "degradirao" tjerajući je da snima u Evropi.</s><s>Mansfield je odranije pokazivala spremnost za egzibicionističkim trikovima stvara dodatni publicitet, a za Promises!</s><s>Promises! je inspiraciju pružio i prethodne godine snimani, ali na kraju nedovršeni film Something's Got to Give, gdje je veliki publicitet izazvala scena u kojoj se Mansfieldina glavna suparnica Marilyn Monroe nakratko također pojavljuje gola.</s><s>Mansfield je, pak, otišla korak dalje, te je, kako bi dodatno promovirala film, snimila duplericu za Playboy u kojoj se pojavljuje gola; taj je potez doveo do toga da Hugh Heffner, vlasnik i urednik časopisa, nakratko bude uhapšen od čikaške policije pod optužbom za "opscenost".</s>

<s>Sam je film snimljen sa relativno skromnim budžetom, a producentima je ispočetka bilo jasno da, s obzirom na scene golotinje, nemaju nikakve šanse dobiti odobrenje hollywoodskog cenzorskog odbora, čiji je strogi Kodeks izričito zabranjivao takve scene.</s><s>Međutim, već tada su pojedini producenti i studiji napravili presedane snimajući filmove bez cenzorskog certifikata te ih kasnije distribuirali u velikim gradovima, čije je tržište bilo dovoljno veliko da povrati troškove snimanja.</s><s>Promises!</s><s>Promises! je, pak, čak i u takvim okolnostima bio predmetom auto-cenzure; verzija koja se pojavila u kino-dvoranam je bila skraćena, odnosno golotinja Jayne Mansfield se svodila na nekoliko kratkih kadrova na kojima je snimana s leđa.</s><s>Kada se pojavio u kino-dvoranama, bio je gotovo jednodušno osuđen od kritike, odnosno proglašen "jeftinim trikom", odnosno očajničkim potezom Jayne Mansfield u svrhu obnove karijere.</s><s>Usprkos toga, kao i službenih zabrana u pojedinim gradovima kao što je Cleveland, Promises!</s><s>Promises! je imao solidan uspjeh, a Mansfield je nakratko ponovno u anektama postala jedna od najpopularnijih hollywoodskih glumica.</s>

<s>Ubrzo se počela prikazivati i integralna verzija gdje se Mansfield pojavljuje u toplesu.</s><s>Također su se počele prodavati i kopije filma na formatu Super 8 predviđenom za kućne kino-projektore, a "problematične" scene iz filma su kasnije postali dijelom dokumentarnog mondo filma The Wild, Wild World of Jayne Mansfield iz 1968. godine.</s>

<s>Izvori</s>

<s>Vanjske veze</s>

<s>Američki filmovi
Filmske komedije
Seks komedije
Seksploatacijski filmovi
Authority control 2</s>

